open-index/open-wikipedia-markdown huggingface dataset:
Let Me Hold You (Turn Me On)

"**Let Me Hold You (Turn Me On)**" הוא סינגל של הצמד המוזיקלי האמריקאי צ'יט קודס והתקליטן ההולנדי דנטה קליין . השיר יצא ב-13 באפריל 2016 בהוצאת חברת התקליטים ספינין' רקורדס. בשיר יש דגימה מהשיר "Turn Me On"  של קווין ליטל .

נכון לספטמבר 2023, השיר הושמע למעלה מ-8 מיליון פעמים ביוטיוב, ולמעלה מ-436 מיליון פעמים בספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירי דאנסהול
קטגוריה:שירי מוזיקת דאנס אלקטרונית
קטגוריה:שירי מוזיקת האוס
סטארסטיילרס

**סטארסטיילרס** (באנגלית: **Starstylers**) הוא פרויקט מוזיקת יורודאנס הולנדי. הפרויקט מורכב מדי ג'יי NLSiO (נילס ואן זנדט), הזמרצ דורין דרייסנס מגמרט ורובין דרוסט.

## קריירה
הסינגל הראשון של סטארסטיילרס, עם הזמרת המקורית של מישי, מישל למנס, היה "Keep On Moving". הוא פורסם ב-2005 והפך ללהיט באירופה. הוא כולל דגימה מלחן השיר "Ecuador", שבוצע במקור על ידי שלישיית סאש!, והיה פופולרי ב-1997.

ב-2006, "Keep On Moving" נכלל ב-100 המובילים והגיע למקום ה-14 תוך שבועיים. השיר דורג בעשיריות הפותחות במספר מדינות באירופה, כולל פולין, בולגריה, קפריסין וטורקיה. הוא פורסם בארצות הברית ובממלכה המאוחדת במהלך קיץ 2006, והוצג בטריילר של הסרט "מהיר ועצבני 3".

הסינגל השני של הפרויקט, "Higher", פורסם ב-31 ביולי 2006.

הזמרת דורין דרייסנס לוקחת חלק גם בלהקת הרוק בוסטון טי פארטי, והיא אחראית על קולות הליווי של דג'מבו.

## דיסקוגרפיה
### סינגלים
* 2005: "Keep On Moving"
* 2006: "Higher"
* 2008: "Won’t You" (בהשתתפות NG)
* 2010: "Your Love"

## קישורים חיצוניים

## הערות שוליים

קטגוריה:אמני מוזיקה אלקטרונית
קטגוריה:להקות הולנדיות
A Mortal's Tear

***A Mortal's Tear*** (בעברית: "**דמעה של בן תמותה**") הוא אלבום הבכורה של זמרת המטאל הישראלית אינפי סנואו. הוא יצא לאור באופן עצמאי ב-28 ביוני 2015. כלולים בו 13 רצועות וביניהם פתיח אינסטרומנטלי. כולן נכתבו והולחנו על ידי סנואו, למעט "Goddess Machine" ו-"Sojourn at the Astrals", שהולחנו על ידי עומרי להב. באלבום השתתפו שני זמרים נוספים: יוחאי דוידוף ויותם אבני.

## רשימת רצועות

## הערות שוליים

קטגוריה:אלבומי בכורה מ-2015
קטגוריה:אלבומים באנגלית
קטגוריה:אלבומי מטאל גותי
פרידריך לאופהיימר

**פרידריך אליאס "פריץ" לאופהיימר** (בגרמנית: **Friedrich Elias "Fritz" Laupheimer**; נולד ב-26 ביולי 1890 בבאד בוכאו; מת ב--17 בינואר 1965 בירושלים) היה כלכלן ורב ישראלי יליד גרמניה. בין השנים 1932 עד 1939 היה רב מחוז בבאד אמס. 

## חייו
אביו היה הרב יונאס לאופהיימר. הוא למד משפטים בהיידלברג וסיים את לימודיו ב-1913 עם עבודת גמר. לאחר מכן עבד ככלכלן בבנק. בשנים 1928–1931 למד בבית המדרש לרבנים בברסלאו. לימודיו הקודמים ופעילותו המקצועית קיצרו את לימודי התאולוגיה משבע השנים הרגילות לשלוש שנים. לאחר לימודיו הגיע לבאד אמס, שם קיבל את משרת רב המחוז האורתודוקסי באס אמס-ויילבורג מלייזר ויינגרטן. הוא היה חבר בתנועת המזרחי, בנציגות הארצית של יהודי גרמניה ובאגודת רבני גרמניה.

בליל הבדולח הוכה ועבר התעללות. ב-1939 נכלא למחנה הריכוז דכאו. הוא חתם על הסכמת יציאה לעצמו ולמשפחתו - אשתו לוטה (נולדה ב -1902, בתה הצעירה של הנרייט פירת), וילדיו רפאל, חנניה ומרים  - והם עזבו כשיעדם היה ארץ ישראל. העזיבה התרחשה מיד לאחר שחרורו מדכאו. המשפחה הגיעה לארץ ישראל דרך הולנד וצרפת. בשנים 1940 עד 1961 היה לאופהיימר ראש בית האבות הכללי בירושלים. 

## פרסומים

* *Der strafrechtliche Schutz gegen geschlechtliche Infektion*; 1913, Diss., Heidelberg, Berlin, 1913.
* Auch veröffentlicht in der *Bibliothek für soziale Medizin, Hygiene und Medizinstatistik und Grenzgebiete von Volkswirtschaft, Medizin und Technik*, Band 9, Berlin, 1914.
* *Die außerpentateuchischen Quellen der Sabbatgesetze, einschließlich der Apokryphen und Pseudoepigraphen, verglichen mit der Halacha*, JJLG 22, 1931/32, Seiten 161 bis 212.
* *Grabrede für [[:de:Eva_Putziger|Eva Putziger]], gehalten am 6. September 1935 in Frankfurt a.M.*, Archiv des Jüdischen Museums Frankfurt/M.


## תיעוד

* CJA Berlin, 1, 75 C Ra 1 No. 18, fol.205. 


## ספרות

* Joseph Walk (Hrsg.): *Kurzbiographien zur Geschichte der Juden 1918–1945.* Hrsg. vom Leo Baeck Institute, Jerusalem. Saur, München 1988, , S. 217.
* Kisch, *Breslauer Seminar*, S. 425.
* *PK Hessen*, S. 377ff.


## הערות שוליים

קטגוריה:רבנים גרמנים
קטגוריה:ישראלים ילידי גרמניה
קטגוריה:ישראלים שנולדו ב-1890
קטגוריה:ישראלים שנפטרו ב-1965
הר עידו

**הר עידו** הוא הר בשוליו הדרום-מערבים של מכתש רמון. מפסגת ההר שגובהה 959 מטר והיא אחד ההרים הגבוהים בנגב ניתן לצפות למרחב מדברי גדול.

בעבר היה על פסגת ההר רוג'ם (רוגם- גל אבנים) גלי אבנים כאלו מיוחסים בהר הנגב לתקופת הברונזה הקדומה.

בהמשך יצרו מטיילים בסוף המאה העשרים ותחילת המאה העשרים ואחת רוג'ומים בצורת מגדלי אבן בגדלים שונים, חלקם גבוהים מגובהו הממוצע של אדם

 וההר הפך לאתר תיירות מדברי.

## טופוגרפיה וגאולוגיה
ההר הוא אחד ההרים היוצרים את ה"מסגרת" הדרומית של מכתש רמון ומדרומו מתחתר נחל ערוד המתנקז לנחל פארן.

ההר בנוי מסלעי גיר ודולומיט קשים.

## שמירת טבע
ההר נכלל בשמורת הטבע הר הנגב שהיא שמורת הטבע הגדולה בישראל.
[220px|ממוזער|ימין|יער הרוג'ומים בהר עידו. מקטע שלישי ב[שביל סובב מכתש רמון]]
## תיירות וטיילות
הרוג'ומים והתצפית הנרחבת שבראשו יחד עם בדידותו במרחב הפכו את ההר לאתר תיירות מבוקש בקרב מטיבי לכת ונהגי רכב שטח.

השביל המסומן באדום עולה להר מכיוון צפון (נחל רמון ומצד דרום (נחל ערוד). מסלול הטרק, שביל סובב מכתש רמון שצבעו סגול מתחיל ממערב ומתאחד עם השביל המסומן באדום.

בחלק המזרחי של הפסגה נבנה רוג'ום גדול לכבודו וזכרו של עידו קונטס ז"ל על ידי בני צוותו חבריו ומשפחתו.

## קישורים חיצוניים
* 

## הערות שוליים

עידו
קטגוריה:הר הנגב
אדמוניות יתר (אריתריזם)

[ממוזער| [חמוס מבאיש אריתריסט]]
**אדמוניות יתר** או **אריתריזם** או **אריתרוכרואיזם** מתייחסים לפיגמנטציה אדמדמה יוצאת דופן של שיער, עור, נוצות או קליפת ביצה של בעל חיים. 

הגורמים לאריתריזם כוללים:
* מוטציות גנטיות הגורמות להיעדר פיגמנט תקין ו/או ייצור מוגזם של אחרים.
* דיאטה, כמו בדבורים הניזונות מ"סירופ תירס אדום בוהק" המשמש בייצור דובדבן מסוכר.

אריתריזם אצל חרגוליים נצפה מדי פעם. הצביעה עשויה להיות הסוואה שעוזרת לחלק מבני המין לשרוד על צמחים אדומים. קיימת גם הסכמה שהמוטציה האריתרית היא למעשה תכונה גנטית דומיננטית בקרב מיני חרגוליים, אם כי היא חסרת ערך, בשל הצבע הירוק המוחלט של רוב העלווה. מכאן, שרוב החרגוליים הוורודים או בעלי צבע אחר אינם שורדים לבגרות, וזה מסביר את נדירותם. אריתריזם בנמרים הוא נדיר, אך מחקר אחד  דיווח כי שניים מתוך עשרים ושמונה נמרים שנראו במלכודות מצלמות בשמורת טבע בדרום אפריקה היו אריתריסטיים, והמחברים מצאו תיעוד של חמישה נמרי "תות" נוספים מהאזור. 

## גלריה

File:Pink_katydid_Ontario.jpg
File:Pink-orange_katydid,_Florida.jpg
File:Pink_katydid_New_York.jpg
File:Pink_Grasshopper_with_Erythrism_found_in_Kelleys_Island,_Ohio.jpg


## הערות שוליים

## קישורים חיצוניים

* תעלומת הדבורים האדומות של רד הוק, *הניו יורק טיימס*, 30 בנובמבר 2010
* חרגול ורוד נדיר שהתגלה בצפון אילינוי, *שיקגו טריביון*, 10 באוגוסט 2011
* עוד דוגמה נחמדה לאריתריזם: חגב, 28 באוגוסט 2009
* אריתריזם: חרגול בניו זילנד, רוד מוריס, 2010
* Pink Animal Amazingness , פאולה קשטן, lemondrop.com, 18 בדצמבר 2008

קטגוריה:מוטציות גנטיות
סטלות

"**סטלות**" הוא שיר של הראפר הישראלי שרק. השיר יצא לאור ב-31 באוגוסט 2022, כסינגל המוביל מתוך אלבום הבכורה שלו, "ראפרטואר". את השיר כתב שרק והפיק צוקוש, חברו לשעבר לצמד המוזיקלי "שרק וצוקוש", שהפיק גם את שאר שירי האלבום.

ב-21 בנובמבר 2022, פרסם שרק גרסת "לייב סשן" לשיר בהשתתפות הזמר גפן גרינברג. גרסה זו זכתה להצלחה ויראלית בפלטפורמת טיקטוק ובעקבותה זכה השיר למיליוני השמעות. בעקבות זאת, פרסם הזמר עומר אדם גרסת כיסוי לשיר שזכתה אף היא להצלחה.

נכון לדצמבר 2025 יש לשיר למעלה מ-10 מיליון צפיות ביוטיוב.

## רקע
בתיאור הווידאו קליפ הרשמי של השיר ביוטיוב, כתב שרק כי השיר עוסק בהתמודדותו עם התמכרות לסמים ולאלכוהול, ועל "הבריחה מהמציאות ומכאבי הלב על ידי השימוש בהם".

## גרסתו של עומר אדם

ב-24 באוגוסט 2023, כשנה לאחר צאת השיר המקורי, פרסם הזמר הישראלי עומר אדם גרסת כיסוי לשיר. גרסה זו פורסמה לאחר שסרטון של אדם מבצע את השיר באירוע ביחד עם מבצעו המקורי שרק זכה לוויראליות ברשתות החברתיות. בעקבות זאת, החליט אדם להקליט את השיר ולהוציאו לאור.

נכון לדצמבר 2025 יש לשיר למעלה מ-10 מיליון צפיות ביוטיוב.

### קבלה ביקורתית
דור מאיר מועלם ממאקו טען כי אדם "עושה מעולה" את השיר, אם כי "לא הכל מהודק" בגרסה זו של השיר ומתח ביקורת על כך שאדם ביצע את קטעי הראפ של שרק בשיר, "במקום לתת לשרק את הכבוד שמגיע לו על כתיבת השיר". בביקורת חיובית בוואלה! NEWS סומן השיר כ"מועמד לטופ 10 בקריירה" של אדם, שם נכתב כי בשיר אדם מביא לידי ביטוי את "היכולת הווקאלית הנהדרת שהפכה לסימן ההיכר שלו, ואת התבלין העומר אדמי המיוחד בשירה, שגורם למאזין להזדהות עם המצב המנטלי שלו ולהיזכר בעצמו ברגעים של אכילת סטלה".

### מיקומי שיא

## הערות שוליים

קטגוריה:סינגלים מ-2023
קטגוריה:שירי שרק
קטגוריה:שירי עומר אדם
קטגוריה:שירים בעברית
קטגוריה:שירים שנכתבו על ידי שרק
קטגוריה:שירים על אלכוהול
קטגוריה:שירים על סמים
קטגוריה:שירי היפ הופ בעברית
Keep On Moving

"**Keep On Moving**" (בעברית: "**הַמְשִׁיכוּ לָזוּז**") הוא שיר שהוקלט על ידי להקת היורודאנס ההולנדית סטארסטיילרס. השיר יצא לאור בשנת 2005, בהוצאת חברת התקליטים דאבל דאנס רקורדס, כסינגל שלא מתוך אלבום וכסינגל הבכורה הרשמי של הלהקה. הוא כולל דגימה מתוך "Ecuador" של סאש! משנת 1997.

השיר הפך ללהיט מועדונים והגיע לעשירייה הפותחת בפולין, בולגריה, קפריסין וטורקיה.

## רקע וכתיבה
לאחר שבשנת 2005 הוקמה להקת סטארסטיילרס הוחלט שסינגל הבכורה שלה, יהיה שיר מועדונים מסוגת היורודאנס. בהמשך לכך, הודפס השיר על גבי תקליט, תקליטור, ופורמטים נוספים במטרה לעזור בקידום העולמי שלו. הוא זכה להצלחה בכל רחבי אירופה והושמע בצורה עקבית במועדונים השונים.

בסמוך לצאתו, עלה השיר לרשת הזרמת המדיה ספוטיפיי וצבר למעלה מ-8 מיליון השמעות.

חידוש בשם "Keep On Moving" מאת קסטובס בהשתתפות הזמרת איימי צבר למעלה מ-19 מיליון השמעות בספוטיפיי.

## וידאו קליפ
הווידאו קליפ הנלווה של "Keep On Moving" הועלה ליוטיוב ב-10 ביוני 2008.

נכון לאוגוסט 2023 עומד מונה הצפיות של הקליפ על למעלה מ-6 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2005
קטגוריה:סינגלי בכורה מ-2005
קטגוריה:שירים באנגלית
קטגוריה:שירים על די ג'יים
קטגוריה:שירים על ריקודים
הר גימי

**הר גימי** (באנגלית: **Mount Gimie**) הוא ההר הגבוה ביותר במדינת האי הקריבית סנט לוסיה. גובהו 950 מטרים מעל פני הים.

ההר ממוקם במחוז הקנרים, על גבול מחוז סופירייר. ההר מרוחק כ־5.5 קילומטרים מחופי הים הקריבי ומהעיירה סופירייר. ההר הוא הר געש מורכב.

## הערות שוליים

גימי
גימי
ארתור האזנפלד

**ארתור האזנפלד** (במקור **אלפרד** האזנפלד, בהונגרית: **Hasenfeld Artúr**; סליאצ'פירדה, 21 ביולי 1870 – בודפשט, 7 בינואר 1941)  היה רופא יהודי-הונגרי, פרופסור באוניברסיטה, רופא פנימי, קרדיולוג, חבר האקדמיה ההונגרית למדעים. הוא בנו של מנו האזנפלד.

## קורות חייו
אלפרד האזנפלד נולד במשפחה יהודית כבנם של מנו האזנפלד ושל קמילה קפיך. לאחר קבלת התואר ברפואה, הוא יצא למסע לימודים ארוך ובילה שנים בווינה ובברלין במרפאות פנימיות. בשנת 1906 קיבל הסמכה פרטית להוראה (לא חלק מהסגל) בפתולוגיה וברפואה של מחלות לב אוניברסיטת בודפשט (כיום שמה אוניברסיטת אטווש לוראנד). ב-1901 הפך תחילה לרופא רגיל ואחר כך לרופא ראשי של בית החולים ארז'בט בבודפשט. משנת 1913 הפך לרופא הראשי של כל בתי החולים לרפואה פנימית בגדה השמאלית של הדנובה (פשט). הוא שירת בשדה הקרב במהלך מלחמת העולם הראשונה וקיבל מספר עיטורים. ב-1926 מונה ל"יועץ בריאות ראשי", ושנתיים לאחר מכן לפרופסור חוץ באוניברסיטה. מחקרי המומחיות שלו עוסקים במחלות לב.

## חייו הפרטיים
אשתו הייתה שרולטה אולמן (1880–1945) מברנאוואר (משפחת האצולה והברון אולמן בארנאוואר היא אחת ממשפחות האצולה היהודיות-הונגריות), בתם של יועץ מועצת החצר אמיל אולמן ושל קטלין אולמן, לה נישא ב-10 בינואר 1903 בבודפשט. בשנת 1919, הוא ואשתו, ככל הנראה, המירו את דתם לאמונה הקתולית (אין תיעוד ואין מקורות).

ילדיהם:
* אנה אילונה האזנפלד. בעלה עורך הדין ד"ראישטוואן יוז'ף הורבאט.
* אולגה מאריה האזנפלד

## עבודותיו (חלקי)
* ריפוי מחלות לב (בודפשט, 1904)

## לקריאה נוספת
* אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001.
* Ki-kicsoda? Kortársak lexikona (מי זה מי? לקסיקון אנשים בני זמננו. 1937)
* Magyar életrajzi lexikon א' (לקסיקון ביוגרפי הונגרי. עורכת ראשית אגנש קניירש).
* לקסיקון יהודי הונגרי. 1929. עורך פטר אויווארי. גישה מקוונת

## קישורים חיצוניים

* ארתור האזנפלד באתר Arcanum
* ארתור האזנפלד באתר "המכון למורשת לאומית".
* אחד מספריו "על לחץ דם גבוה".
* ארתור האזנפלד באתר GENi

## הערות שוליים

קטגוריה:רופאים יהודים הונגרים
קטגוריה:חברי האקדמיה ההונגרית למדעים
קטגוריה:רופאים פנימיים יהודים הונגרים
קטגוריה:קרדיולוגים יהודים הונגרים
קטגוריה:יהודים בצבא האוסטרו-הונגרי במלחמת העולם הראשונה
קטגוריה:רופאים צבאיים יהודים
קטגוריה:בוגרי אוניברסיטת אטווש לוראנד בודפשט
קטגוריה:בודפשט: אישים
קטגוריה:יהדות בודפשט
קטגוריה:יהודים חברי האקדמיה ההונגרית למדעים
קטגוריה:הונגרים שנולדו ב-1870
קטגוריה:הונגרים שנפטרו ב-1941
קריסטיאן ראוד

**קריסטיאן ראוד**, באנגלית: **Kristjan Raud** (22 באוקטובר 1865 - 19 במאי 1943) היה צייר סימבוליסט אסטוני  ומאייר שהיה ממייסדי המוזיאון הלאומי האסטוני. אלמנטים של פולקלור השפיעו על יצירתו. הסגנון שלו מזכיר את הפרימיטיבזם. אחיו התאום, פול ראוד, הפך גם הוא לצייר ידוע. 

## ביוגרפיה
ממוזער|342x342 פיקסלים|הצעת נישואין
ראוד ואחיו בילו את שנותיהם הראשונות במריקולה, שם אביהם היה שומר. לאחר מותו המוקדם, הם נרשמו לבית הספר הקהילתי ברקובה, שם לימדו אותם בגרמנית. מאוחר יותר הוא הלך למכללה למורים בטארטו ולימד בבתי הספר המקומיים במשך כמה שנים.

בשנת 1892, כשלא היה מרוצה מהקריירה שלו, הוא עבר לסנט פטרסבורג, שם ציוריו הגיעו לידיעתו של יוהאן קולר. הוא חשב שלראוד יש פוטנציאל מסוים והמליץ לו להירשם לאקדמיה הקיסרית לאמנויות. ארבע שנים לאחר מכן, לאחר שסיים את לימודיו, נסע לגרמניה כדי ללטש את כישוריו. הוא שהה בדיסלדורף עם פיטר יאנסן, ולאחר מכן המשיך למינכן, שם לקח שיעורים פרטיים אצל אנטון אזבה ושיעורים באקדמיה לאמנויות יפות. 
ממוזער|271x271 פיקסלים|כביסה
כשחזר לטרטו, ארגן בית ספר לאמנים צעירים, כתב מאמרים לעיתונים המקומיים ולימד בגימנסיה. לאחר מותו של ג'יקוב הרט ב-1907, הוא הפך לתומך בהקמת מוזיאון המוקדש לפולקלור. שנתיים לאחר מכן, הוא הפך לאחד המייסדים והמארגנים של המוזיאון הלאומי האסטוני. בשנה שלאחר מכן סיפק איורים לשיריו של ג'והאן ליב.

בתחילת מלחמת העולם הראשונה הוא עבר לטאלין להתגורר עם אחיו. הוא חזר להיות מורה תוך כדי כך המשיך לצייר. ב-1919 הוא נבחר ליושב ראש אגודת המוזיאונים האסטונית והחל לעבוד במשרד החינוך. שיא הקריירה שלו הגיעה ב-1935, כאשר האגודה הספרותית האסטונית הוציאה מהדורה חדשה של האפוס הלאומי האסטוני, עם ציוריו כאיורים. ההדפסה הראשונה הגיעה ל-10,000 עותקים; מספר גדול מאוד באותה תקופה. ב-1938 הוענק לו מסדר הצלב האדום האסטוני.

המחויבות שלו לציור הייתה כזו שאפילו על מיטת דווי בבית החולים המשיך לצייר. הוא מת במהלך הכיבוש הגרמני ולכן, למרות תהילתו, הלווייתו הייתה צנועה מאוד.
ממוזער|מתחת לכוכבים
באביב 1940, זמן קצר לפני הכיבוש הסובייטי, נערכה תערוכה גדולה של יצירותיו והממשלה הכריזה עליה כ"שנת קריסטיאן ראוד".  אנדרטה לזכרו הוקמה בזמן השלטון הסובייטי בשנת 1969. ארבע שנים לאחר מכן, נוסד ״פרס קריסטיאן ראוד לאמנות״ על ידי אגודת האמנים האסטונית בשיתוף עם העיר טאלין.

מ-1992 עד 2011, כשאסטוניה אימצה את האירו, דמותו של ראוד הייתה על אחד משטרי הכסף.

## קישורים חיצוניים

## הערות שוליים

קטגוריה:ציירים אסטונים

קטגוריה:ילידי 1865
קטגוריה:נפטרים ב-1943
רובן דוארטה

**רובן דוארטה סאנצ'ס** (בספרדית: **Rubén Duarte Sánchez**; נולד ב-18 באוקטובר 1995) הוא כדורגלן ספרדי המשחק בפומאס מליגת העל המקסיקנית. משחק בעיקר בעמדת המגן השמאלי, אך יכול גם לשחק כבלם.

## קריירה
### אספניול
יליד אלמריה, אנדלוסיה, דוארטה הצטרף למערכת הנוער של אספניול בשנת 2009, בגיל 13, לאחר התקופה בלוס מולינוס. ב-2012, הוא נקשר למנצ'סטר סיטי שרצתה לרכוש אותו. באותה השנה ערך את הופעת הבכורה שלו בבוגרים עם המילואים בליגה השנייה בספרד.

ב-7 בינואר 2015, דוארטה ערך את הופעת הבכורה שלו בקבוצה הראשונה, כששיחק את מלוא 90 הדקות בהפסד חוץ 2–1 מול ולנסיה בגביע המלך באותה עונה. הופעת הבכורה שלו בלה ליגה התרחשה ב-8 בפברואר, מול אותה יריבה ועם אותה תוצאה.

דוארטה חידש את חוזהו במועדון הקטאלוני ב-11 ביוני 2015, חתם עד 2019 ונקרא לסגל הראשי.

### אלאבס
ב-29 במאי 2017, לאחר שירד ליגה עם אספניול, חתם דוארטה על חוזה לשלוש שנים בדפורטיבו אלאבס. הוא שיחק 24 משחקים בעונתו הראשונה, בה אלאבס סיימה במקום ה-14.

דוארטה כבש את שערו הראשון בליגה הספרדית הבכירה - וכמקצוען - ב-16 במאי 2021, בניצחון ביתי 4-2 על גרנדה.

ב-8 ביולי 2023, לאחר שתרם לעליית המועדון חזרה ללה ליגה, הוא חידש את חוזהו עד 2026.

## קריירה בינלאומית
לאחר ששיחק עבור ספרד בנחרות מתחת לגיל 16, גיל 17, גיל 18, גיל 19 וגיל 21, דוארטה נקרא לראשונה לנבחרת הבוגרת ב-26 במאי 2015 למשחק ידידות עם קוסטה ריקה ולמוקדמות יורו 2016 מול בלארוס.

## קישורים חיצוניים

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני אספניול
קטגוריה:כדורגלני דפורטיבו אלאבס
קטגוריה:כדורגלני אוניברסידד נסיונל
קטגוריה:ספרדים שנולדו ב-1995
אנטוניו סיברה

**אנטוניו סִיבֶרָה סאלבה** (בספרדית: **Antonio Sivera Salvá**; נולד ב-11 באוגוסט 1996) הוא כדורגלן ספרדי המשחק בעמדת השוער בדפורטיבו אלאבס מהלה ליגה, בה הוא גם משמש כקפטן.

## קריירה
סיברה, שנולד בקסביה, אליקנטה, קהילת ולנסיה, הצטרף למערך הנוער של ולנסיה ב-2013. הוא ערך את הופעת הבכורה שלו בבוגרים ב-10 בנובמבר 2013 בגיל 17, כשפתח במילואים בהפסד חוץ 3–1 נגד אלצ'ה.

סיברה חתם על חוזה לחמש שנים עם ולנסיה ב-10 בפברואר 2015. לאחר שבילה את עונת 2015-16 כגיבוי לאלכס סאנצ'ס, הוא הפך לפותח קבוע בעונה הבאה כשהגיעו לפלייאוף העלייה.

ב-19 ביולי 2017, סיברה הצטרף למועדון לה ליגה דפורטיבו אלאבס בחוזה לארבע שנים. הוא ערך את הופעת הבכורה שלו ב-24 באוקטובר, בניצחון חוץ 1–0 על חטאפה בסיבוב הרביעי של גביע המלך.

המשחק הראשון של סיברה בליגה התקיים ב-29 באפריל 2018, כאשר הוא פתח והוחלף על ידי הפותח הרגיל פרננדו פאצ'קו זמן קצר לאחר שקיבל כרטיס אדום בהפסד ביתי 0–1 לאתלטיקו מדריד. ב-13 בינואר 2020, הוא עבר לאלמריה בהשאלה עד סוף העונה.

## קריירה בינלאומית
סיברה שיחק בפעם הראשונה עבור ספרד עד גיל 21 ב-1 בספטמבר 2017, בתבוסה 3–0 נגד איטליה בטולדו. בשנת 2019, היה שותף לזכייתה של ספרד באליפות אירופה בפעם החמישית.

## קישורים חיצוניים

קטגוריה:ספרדים שנולדו ב-1996
קטגוריה:כדורגלנים ספרדים
קטגוריה:כדורגלני ולנסיה
קטגוריה:כדורגלני אלמריה
קטגוריה:כדורגלני דפורטיבו אלאבס
מור גרינוולד

**מור גרינוולד** (בהונגרית: **Grünwald Mór**; טולנה, 2 בינואר 1851 – בודפשט, 7 בפברואר 1912) היה דוקטור לרפואה, רופא מיילד-גינקולוג, בלנאולוג, בעל תואר "יועץ מלכותי" שהוענק לו על ידי פרנץ יוזף הראשון, קיסר אוסטריה (ומלך הונגריה) באימפריה האוסטור-הונגרית. בעל בית הבראה ובית חולים **פרטי** מן הראשונים בהונגריה.

## ביוגרפיה
מור גרינוולד נולד במשפחה יהודית כבנם של ברנאט גרינוולד ושל נטי לוי. הוא השלים את לימודי התיכון שלו בבית הספר התיכון המלכותי הקתולי בבאיה ולאחר מכן הפך לסטודנט בפקולטה לרפואה של אוניברסיטת בודפשט (שמה היום אוניברסיטת אטווש לוראנד). בשנת 1878 הוסמך כדוקטור לרפואה והחל להתמחות במכון הרפואי של הגינקולוג טיבדאר קזמרסקי ומשנת 1881 המשיך בהתמחות והפך לעוזר הוראה ולמרצה במחלקה למיילדות וגינקולוגיה של מרפאה מספר 2 בניהולו של וילמוש טאופר. ב-1885 התיישב בסליאץ', במחוז זויום, שם מונה לרופא ספא. הוא כתב מחקרים ומאמרים שהציגו את המרחצאות (ספא) של סליאץ' והפכו אותן לפופולריות.

בין 1892 לבין 1893 בנה את "בית ההבראה גרינוולד" שנשא את שמו ונבנה בשדרת פארק העיר 13. המוסד היה בית החולים ובית ההבראה (סנטוריום) לנשים בבעלותו הפרטית. הבניין נבנה על פי תוכניתו של האדריכל ארנה שאנן (ממוצא גרמני).

קברו ומצבתו של גרינוולד נמצא בבית הקברות היהודי ברחוב קוזמה.

## משפחתו
אשתו הייתה אתלקה שטרן (1866–1942), בתם של מיהאי שטרן ושל רוזליה ביכלר, לה נישא ב-19 בספטמבר 1886 בבית הכנסת של אובודה.

ילדיהם:
* בלה גרינוולד (1887–1944) היה רופא. אשתו הייתה ברתה ליכטשיין (1897–1944). שניהם ניספו בשואה
* רנה גרינוולד (1889–?). בעלה היה נאנדור נוח הרשטיין (1878–1944) בעל קרקעות.

## מחקריו וכתביו
* סליאץ', מרחצאות עשירות בחומצה פחמתית וברזל ליד זויום. התיאור העדכני ביותר של מוסדות מקומיים, מקורות רפואיים והתוויות רפואיות. בודפשט, 1887
* על ההשפעה הפיזיולוגית של אמבטיות חומצה פחמתית מוגזות. בודפשט, 1892
* על מכוני הספא שלנו. בודפשט, 1892. (הדפסה מיוחדת מתוך המדריך לבריאות הציבור)

## לקריאה נוספת
* Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי)
* Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002
* Szinnyei József: Magyar írók élete és munkái III. (Fa–Gwóth). Budapest: Hornyánszky. 1894. יוז'ף סיניאי:חייהם ויצירותיהם של סופרים הונגרים)
## קישורים חיצוניים

* מור גרינוולד באתר Arcanum

## הערות שוליים

קטגוריה:רופאים יהודים הונגרים
קטגוריה:בלנאולוגים יהודים הונגרים
קטגוריה:גינקולוגים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1851
קטגוריה:הונגרים שנפטרו ב-1912
Right Here (שיר של ג'ס גלין)

"**Right Here**" הוא סינגל של הזמרת-יוצרת הבריטית ג'ס גלין. השיר יצא ב-6 ביולי 2014 בהוצאת חברות התקליטים וורנר מיוזיק גרופ ואטלנטיק רקורדס. השיר מופיע כסינגל המוביל של אלבום האולפן הראשון שלה, *[[I Cry When I Laugh]]*. השיר נכתב על ידי ג'ס גלין, יאן-איי אל-גוני וגורגון סיטי, והופק על ידי גורגון סיטי ובלס ביטס.

נכון לספטמבר 2023, השיר הושמע למעלה מ-45 מיליון פעמים ביוטיוב, ולמעלה מ-47 מיליון פעמים בספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2014
קטגוריה:סינגלי בכורה מ-2014
קטגוריה:שירי ג'ס גלין
קטגוריה:שירים באנגלית
קטגוריה:שירים שנכתבו על ידי ג'ס גלין
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת וורנר מיוזיק גרופ
שייטת אוניות המערכה הרביעית (בריטניה)

**שייטת אוניות המערכה הרביעית** הייתה שייטת של הצי המלכותי הבריטי המורכבת מאוניות מערכה. השייטת הרביעית הייתה בתחילה חלק מצי הבית של הצי המלכותי (1912–1914) ולאחר מכן ה"גרנד פליט" ("הצי הגדול") לאחר פרוץ מלחמת העולם הראשונה. השייטת שינתה את הרכבה לעיתים קרובות כאשר אוניות נפגעו, פרשו או הועברו.

## אוגוסט 1914
שמאל|ממוזער|200x200 פיקסלים| אה"מ דרדנוט
ב-5 באוגוסט 1914 הורכבה השייטת באופן הבא:
* אה"מ אז'נקור
* אה"מ בלרופון
* אה"מ דרדנוט
* אה"מ טמרייר

## ינואר 1915
בינואר 1915, ההרכב השתנה מעט:
* אה"מ אז'נקור
* אה"מ בלרופון
* אה"מ דרדנוט
* אה"מ טמרייר
* אה"מ בנבואו
* אה"מ אמפרור אוף אינדיה
* אה"מ ארין

## קרב יוטלנד, יוני 1916
כחלק מה"גרנד פליט" השתתפה השייטת בקרב יוטלנד. במהלך הקרב, הרכב השייטת הרביעית היה כדלקמן:
* **פלגה שלישית**
* אה"מ איירון דיוק, אוניית הדגל של הצי של האדמירל סר ג'ון ג'ליקו; קפטן פרדריק דרייר;
* אה"מ רויאל אוק, קפטן ק. מקלאן;
* אה"מ סופרב, אוניית הדגל של אדמירל משנה אלכסנדר דאף; קפטן א. הייד-פארקר;
* אה"מ קנדה, קפטן ויליאם ניקולסון;
* **פלגה רביעית**
* אה"מ בנבואו, אוניית הדגל של תת אדמירל סר דובטון סטורדי; קפטן ה.וו. פארקר;
* אה"מ בלרופון, קפטן א.פ. ברון;
* אה"מ טמרייר, קפטן א.ו. אנדרהיל;
* אה"מ ואנגארד, קפטן ג'יי.ד. דיק;

## ינואר 1917
בעקבות קרב יוטלנד, אורגנה מחדש שייטת אוניות המערכה הרביעית, כאשר קולוסוס, הרקולס, סנט וינסנט, קולינגווד ונפטון הועברו כולם משייטת אוניות המערכה הראשונה. בינואר 1917 הורכבה השייטת באופן הבא:
* אה"מ בלרופון
* אה"מ טמרייר
* אה"מ ואנגארד
* אה"מ סופרב
* אה"מ קולוסוס
* אה"מ הרקולס
* אה"מ נפטון
* אה"מ סנט וינסנט
* אה"מ קולינגווד

לאחר אובדן אה"מ ואנגארד ביולי 1917, אה"מ סופרב ואה"מ טמרייר נותקו לים התיכון ב-1918. אה"מ דרדנוט הצטרפה מחדש לשייטת כספינת הדגל במרץ 1918.

## לאחר המלחמה
השייטת פוזרה בפברואר 1919, נראה כי פורקה רשמית במרץ 1919, אך לאחר מכן הוקמה מחדש.

בספטמבר 1920 הוצב אדמירל משנה ריצ'רד ווב בים התיכון כמפקד שייטת אוניות המערכה הרביעית וסגן מפקד צי הים התיכון. הוא שירת שם עד 1922.

## מפקדים

קטגוריה:הצי המלכותי הבריטי
הו מרגנית

"**הו מרגנית**" הוא שיר בביצוע הזמרת הישראלית מילי מירן, שיצא לאור כסינגל ב־1980. חיים חפר כתב את מילות השיר, ודובי זלצר הלחין אותו. השיר נכלל באלבומה של מירן "התחלה טובה", שהתפרסם ב־1983.

## רקע וכתיבה
"מצעד המרגנית" היה מצעד ששודר בגלי צה"ל, ושנועד להחיות את השירים העבריים הוותיקים ולשמרם. הקים אותו מפקד גלי צה"ל יצחק לבני, ועמליה רוזן ערכה אותו. המצעד היה אהוב על המאזינים שהקימו מועדון מעריצים בשם "מועדון מרגנית". כן יצא עלון חודשי שעסק במצעד.

השיר "הו מרגנית" נכתב ב־1980 לכבוד מופע פומבי שהפיקה תחנת גלי צה"ל בבסיס חיל האוויר בחצור לציון 12 שנים למצעד. מיקי קם הנחתה את המופע. את דברי הקישור כתב חיים חפר, יוריק בן דוד ניהל מוזיקלית ואילן גלבוע הדריך מוזיקלית.

הצמח הנזכר בשיר הוא מרגנית השדה.

## הצלחה
"הו מרגנית" הוצג ב"פינה לשיפוטכם" של מצעד הפזמונים השבועי של רשת ג' ב־23 בספטמבר 1980. השיר הגיע למקום השלישי ב־10 בדצמבר 1980. בסך הכל צעד השיר במשך 14 שבועות עד 7 בינואר 1981, אז יצא מהמצעד.

במצעד הפזמונים העבריים השבועי של גלי צה"ל הגיע השיר למקום השישי.

### מיקומי שיא

## גרסאות כיסוי
שילה פרבר הקליטה את השיר בשם "מרגנית" בפרשנות ארוטית לאלבומה "פרח קיר", שהתפרסם ב־2009. פרבר אמרה על הביצוע שלה: "יש לי איזושהי דרך פחות תמימה לשיר את זה ממה שהיא [מילי מירן] שרה את זה. זה שיר נפלא, אחד היפים שנכתבו בעברית. אני חושבת שהדרך שבה היא שרה את זה היא כל כך מתוקה ותמימה, ואני מרגישה שהשיר נכתב פחות תמים. אולי זה בראש שלי, אבל בגלל זה רציתי לשיר את זה". ב"כלכליסט" נכתב על הביצוע של פרבר: "הקאבר החושני [לשיר] מפיח חיים בקלאסיקת הפופ הנאיבית הזו".

רוני גינוסר הקליטה את השיר לאלבום גרסאות הכיסוי שלה "חיוכים", שהתפרסם ב־2011. מקהלת מורן ביצעה גם היא את השיר.

## קישורים חיצוניים

* "הו מרגנית" בביצוע מילי מירן (אודיו), באתר יוטיוב מיוזיק
* 

## הערות שוליים

קטגוריה:שירי מילי מירן
קטגוריה:שירים בעברית
קטגוריה:שירים שנכתבו על ידי חיים חפר
קטגוריה:שירים שהולחנו על ידי דובי זלצר
קטגוריה:שירים על פרחים
קטגוריה:סינגלים בהוצאת הד ארצי
מונסטר היי 2

**מונסטר היי 2** (באנגלית: **Monster High 2**) הוא סרט פנטזיה-מוזיקלי אמריקאי משנת 2023, שהופק על ידי Mattel Television ומבוסס על זיכיון בובות האופנה "מונסטר היי" מבית מאטל. זהו הסרט העלילתי ה-74 של "ניקלודיאון", והוא משמש כסרט המשך לעלילת הסרט "מונסטר היי: הסרט" (2022). הסרט בוים על ידי טוד הולנד, על פי תסריט מאת מאט ובילי אדי, ומככבות בו מיה האריס, ססי באלאגוט ונאיה דמסן, ששבות לגלם את דמויותיהן של קלאודין, פרנקי ודרקולורה, ולצדן שבים לככב קייס ווקר, מרסי טי. האוס, ג'יי פרישקולניק, לינה לקומפטה, ג'סטין דריקסון, ליילה פיצג'רלד ונאסיב סאל בתפקידי משנה.

הסרט עלה לשידור בערוץ "ניקלודיאון" ובשירות הזרמת המדיה "פרמאונט+" ב-5 באוקטובר 2023.

הסרט שודר בערוץ TeenNick בישראל ב-14 באפריל 2024.

## תקציר העלילה
כשקלודין וולף, דרקולורה ופרנקי סטיין נכנסות לשנתן השנייה במונסטר היי, מגלות השלוש שהן נאלצות לעמוד בפני אתגרים גדולים עוד יותר השנה – תלמידים חדשים, כוחות חדשים, חברויות חדשות ואיום גדול עוד יותר שביכולתו לא רק לקרוע את החברות ביניהן, אם כי לשנות את עולם המפלצות לנצח.

## צוות השחקנים והדמויות
* מיה האריס – **קלודין וולף**
* ססי באלאגוט – **פרנקי סטיין**
* נאיה דמסן – **דרקולורה**
* קייס ווקר – **דוס גורגון**
* ג'סטין דריקסון – **הית' ברנס**
* סלינה קורשי – **טורליי סטרייפ**
* ג'יי פרישקולניק – **קליאו דה נייל**
* לינה לקומפטה – **לגונה בלו**
* ליילה פיצג'רלד – **גוליה ילפס**
* נאסיב סאל – **אבי בומינאבל**
* מרסי טי. האוס – **המנהלת בלאדגוד**
* סקוץ' אליס לורינג – **אפולו**, אביה של קלודין.
* סטיב ולנטיין – **[[דרקולה]]**, אביה של דרקולורה.
* קירה לרו – **דמי בובאיס**

## הפקה
### פיתוח
ב-25 באוקטובר 2022, הוכרז לראשונה על פיתוחו של סרט המשך ל"מונסטר היי: הסרט" לאחר שזה התמקם במקום הראשון ברשימת סרטי הילדים והמשפחה הנצפים ביותר ב"פרמאונט+" וזכה ליותר מ-4 מיליון צפיות ליניאריות בשבוע הראשון להפצתו. כמו כן, הוכרז כי את סרט ההמשך ישוב לביים ולהפיק טוד הולנד וכי על כתיבת התסריט יופקדו מאט ובילי אדי.

### צילומים
ההכנות לקראת צילומי הסרט החלו ב-14 בנובמבר 2022, והופסקו לרגל החגים מ-19 בדצמבר 2022 עד ל-3 בינואר 2022. צילומי הסרט החלו בוונקובר, קנדה, ב-23 בינואר 2023, ונמשכו עד 27 בפברואר 2023.

## הפצה
הסרט עלה לשידור בערוץ בערוץ "ניקלודיאון" ובשירות הזרמת המדיה "פרמאונט+" ב-5 באוקטובר 2023.

### שיווק
במרץ 2023, הופיעו מיה האריס, ססי באלאגוט, נאיה דמסן וקייס ווקר בטקס פרסי בחירת הילדים של ניקלודיאון השנתי, במטרה לקדם את הסרט ולחשוף הצצה ראשונה מתוכו.

ביולי 2023 פורסמו כרזות רשמיות עבור דמויותיהם של פרנקי, דרקולרה, קלודין, טורליי ודוס. במקביל, הופץ קדימון-טיזר רשמי ראשון.

ב-13 בספטמבר 2023, פורסמה כרזת הסרט הרשמית. יחד עם הכרזה, אושר כי קדימון רשמי באורך מלא יופץ ב-15 בספטמבר.

## קישורים חיצוניים
* 

## הערות שוליים

קטגוריה:סרטי דרמה אמריקאיים
קטגוריה:סרטי טלוויזיה אמריקאיים
קטגוריה:סרטים מוזיקליים אמריקאיים
קטגוריה:סרטי נעורים אמריקאיים
קטגוריה:סרטים המבוססים על בובות אופנה
קטגוריה:סרטי המשך אמריקאיים
קטגוריה:סרטים אמריקאיים משנת 2023
יוסי יבלונקה

**יוסי יבלונקה** (28 ביוני 1946 – 7 בינואר 2006) היה שחקן תיאטרון וקולנוע ישראלי.

## ביוגרפיה
יבלונקה נולד בולבז'יך (עיר בשלזיה תחתית שבפולין, נקראת בגרמנית ולדנבורג), וב-1949 עלה עם הוריו, שהיו ניצולי שואה, לישראל.

יבלונקה היה מבוגריו הראשונים של הסטודיו למשחק ניסן נתיב ואחר כך למד משחק בארצות הברית אצל לי סטרסברג ואוטה האגן. כשחזר לישראל שיחק בתיאטרון באר שבע, אחר כך בהבימה ובתיאטרון חיפה.

### קריירה בתיאטרון
יבלונקה החל את הקריירה שלו בתיאטרון בשנת 1970, במחזה "אולי רעידת אדמה" מאת עמוס קינן בבימוי עדנה שביט, שעלה במועדון צוותא. באותה שנה גם שיחק בהפקה של "הקמצן" מאת מולייר בתיאטרון אורנה פורת לילדים ולנוער. ב-1971 שיחק במחזה "שבעים וחמש" מאת יוסף מונדי, ובמחזה "ההודי רוצה לברונקס" מאת ישראל הורביץ. ב-1972 שיחק במחזה "רוזנטה חוזר משדה הקרב", מאת המחזאי האיטלקי בן המאה ה-16 אנג'לו באולקו, בבימוי עדנה שביט
  
החל מסוף 1972 שיחק בתיאטרון חיפה והופיע בין היתר במחזות: "איש הקרח בא" מאת יוג'ין אוניל, שביימה נולה צ'לטון (1972), "שכול וכישלון" עיבוד לספרו של יוסף חיים ברנר, שביים עודד קוטלר (1973), "לילי גם" מחזמר שכתב אהוד מנור על פי גם הוא באצילים של מולייר עם מוזיקה שהלחין מתי כספי (1973), "הצילו" (1974) ו-"מבקר המדינה" עיבוד של "רביזור" מאת ניקולאי גוגול.
 
בתיאטרון באר שבע הופיע בין היתר במחזות: "הלילה השנים עשר" (1976), "סיפור גן החיות" מאת אדוארד אלבי (1976), שידוכים (1978), מנהל הבית (1980), "תעלולי סקפן" (1981), "עמודי החברה" (1983), "שפע" מאת דייוויד הר (1983) ו-"השחף" (1984).

בתיאטרון "הבימה" הופיע בין היתר במחזות: "ביבוף" מאת יוסי הדר (1986), "מעגל הגיר הקווקזי" (1987), "הדיבוק" (1988), "האב" (1989), "אדם" מאת יהושע סובול (1989), "על עכברים ואנשים" (1990), "בשפל" (1992), "אמדאוס" (1994), "החייל האמיץ שוויק" (1995), "השושנה המקועקעת" (1995) ו"אכזר מכול המלך" (1997).

ב-2003 שיחק במחזה "חייל חוזר הביתה", מאת מוטי לרנר ובבימוי עודד קוטלר, שעלה במסגרת פסטיבל תיאטרון קצר, ושיחק במחזה "קשר דם", מאת אפי כהן בבימויה של דליה שימקו, שעלה בתיאטרון תמונע בתל אביב.

### קריירה בקולנוע ובטלוויזיה
ב-1972 השתתף בדרמת תטלוויזיה "החצר של מומו הגדולה" (על פי רומן מאת יהודית הנדל), שביים יהודה ג'אד נאמן.

ב-1975 שיחק בסרט יהיה טוב סלומוניקו וכן גילם את דידי צלם האופנה בסדרה גם אנו שופטים. בתחילת שנות השמונים הופיע בסדרה רגע עם דודלי. ב-1981 שיחק בסרט הפשע סופו של מילטון לוי. ב-1984 שיחק בסרט גרין. ב-1989 גילם את אביתר בסרט הטלוויזיה "כתר בראש" שהופק על ידי רשות השידור ועוסק במלכות דוד.

ב-1990 שיחק בסרט המחצבה את בלקין מנהל המחצבה. ב-1991 שיחק בסדרות הטלוויזיה סיפורים לשעת לילה מאוחרת, שבט כהן. ב-1993 שיחק רב בסרט שלג באוגוסט. ב-1997 שיחק ב-"לויתן בחוף שרתון", מיני סדרה ששודרה בערוץ 2 על במאי שמצלם סרט בחוף שרתון. ב-1999 שיחק בסרט "תסתכל לי בעיניים" העוסק בנהגים שהיו מעורבים בתאונות דרכים.

ב-2001 הופיע בסדרה "הבורגנים". ב-2003 שיחק בסרט המבוסס על הספר תיאום כוונות. ב-2007 הופיע בסרט "רק כלבים רצים חופשי". ב-2009 שיחק את אבא של החתן בסרט "רגליים קרות" (הסרט צולם ב-2004, אך יצא לאקרנים רק ב-2009).

הוא דיבב את פיט בהפקת הדיבוב העברי לסרט צעצוע של סיפור 2 ואת אדמירל בום בסרט מרי פופינס.
## חיים אישיים
היה נשוי להיסטוריונית חנה יבלונקה ולהם שלושה ילדים.

נפטר בינואר 2006 מדום לב.

## קישורים חיצוניים

## הערות שוליים

קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1946
קטגוריה:ישראלים שנפטרו ב-2006
אלעזר אלבז

הרב **אלעזר אלבז** (ה'תרצ"ו - כ"ז בתשרי ה'תשפ"ב, אוקטובר 2021) היה רב העיר גבעת שמואל.

## קורות חייו
נולד בעיר אפלו , הסמוכה למחוז גרדאייא  שבאלג'יריה, לנג'מה (ממשפחת זנו), ולרב בן ציון אלבז שהיה מנהיג הקהילה הרשמי מטעם השלטונות - ה"אלקאייד". אביו היה ציוני אדוק ועסק בפעילות ציונית בסתר, כמו שכנוע יהודים לעלות לארץ וגיוס כספים לקרנות ציוניות.

בצעירותו נשלח ללמוד תורה בבית הספר הרבני בעיר הבירה אלג'יר, שם למד אצל הרב רחמים נאהורי. 

בשנת תשט"ז (1956) נרצח אחיו אליהו על ידי לאומן ערבי בשהותו עם אביו בחנותו. השנים עסקו אותה תקופה בגיוס כספים לרכישת נשק שיסייע לכוחות הישראלים במלחמת סיני, ובשל כך היוו יעד להתנקשות. האב ניצל, אך הבן נפגע משתי יריות ונהרג.. לימים (בשנת 2020) הוכר על ידי מדינת ישראל כהרוג מלכות. בעקבות האירוע ובשל בקשת אביו, עזב האח הצעיר אלעזר את המדינה בגפו ועלה לישראל. מאוחר יותר עלו גם הוריו, יחד עם כלתם - אשתו של אחיו אליהו, וילדיה, והתיישבו בכפר אתא (לימים קריית אתא).

לאחר עלייתו ארצה למד בישיבת כפר הרא"ה אצל הרב משה צבי נריה. בהמשך התגייס לצה"ל, ושימש כמורה חייל ביישובי צפון הארץ בבתי הספר של החינוך העצמאי. לאחר סיום שירותו המשיך בלימודיו בישיבת מרכז הרב, אצל הרב צבי יהודה הכהן קוק שהיה מורה דרכו, וכן עם הרב דוד כהן (המכונה "הרב הנזיר").

נישא בשנת תשכ"ה (1965) לנצחיה טהרני, ולמד בכולל וולוז'ין בבני ברק. במקביל החל בפעילות קירוב עם בני נוער בעיר גבעת שמואל הסמוכה, שרבים מהם היו יוצאי אלג'יריה.

בשנת 1967 מונה כרב המועצה המקומית גבעת שמואל, ובהמשך (1974) כרב העיר, לצד הרב יעקב יוסף זינגר.

## לקריאה נוספת
אלי סלם, **מנהגי גרדאייא**, 2022, עמ' 430-431, 434-435.

## הערות שוליים

קטגוריה:ישראלים שנפטרו ב-2021
קטגוריה:גבעת שמואל: אישים
קטגוריה:רבני ערים בישראל
קטגוריה:ישראלים ילידי אלג'יריה
קטגוריה:בוגרי ישיבת מרכז הרב
קטגוריה:בוגרי ישיבת כפר הרא"ה
קטגוריה:עולים בשנות ה-1950
נתן בן יהודה

רבי **נתן בן יהודה** הוא אחד מהראשונים, חי ופעל במאה ה-13, ומחבר ספר המחכים. נהג לחתום את שמו 'נתן בן לביא'.

## חייו
מעט מאוד ידוע על קורות חייו. הוא נולד וחי בצרפת, משפחתו הייתה משפחת רבנים. הוא למד תורה מפי אביו רבי יהודה, וגם בספרו מביא ממנו מנהגים והלכות.

בספרו הוא מביא הלכות מכמה ראשונים אותם הוא מכנה 'רבותיו'. כך למשל מביא בשם הלכה בשם רבי יחיאל, כשהכוונה לרבי יחיאל מפריז, אותו הוא מזכיר כ'רבי'. כן מביא הלכות בשם רבי יצחק בן טודרוס מברצלונה גם אליו הוא מייחס תואר-כבוד זה.

סבו היה רבי עזריאל בן נתן, שאף הוא מוזכר בספרות הראשונים, כגון בספר התשובות לרש"י.

מתלמידיו ידועים לנו שניים בלבד, האחד כתב הגדה של פסח בה הוא מרבה להביא פירושים מאת רבו רבי נתן בן יהודה. תלמיד נוסף הוא רבי יהודה בן אליעזר, מחבר הספר "מנחת יהודה" על פירוש רש"י לתורה.

התפרסם בעיקר בעקבות חיבורו 'ספר המחכים'. כתב גם הגהות על סידור הסמ"ק.

## ספר המחכים
הוא נודע בעיקר בזכות ספרו 'המחכים'. בהקדמה לספר הוא כותב כי כתב את הספר לאחר בקשותיהם של חבריו. חלק מהספר צורף גם לספר סדר טרוייש של רבי יהודה בן אליעזר מבעלי התוספות ותלמידו של רבי מנחם, אלא שלמעשה הוא נדפס לראשונה רק בשנת תרס"ט בקראקוב על ידי רבי יעקב פריימן.

### תוכן הספר
הספר מפרט את הלכות דיני התפילה ונועד בעיקרו לשליח ציבור. הספר כולל:

* סדר התפילה לימי חול
* סדר תפילה ליום השבת
* סדר התפילה והמועדים, ונועד בעיקרו לשליח ציבור
* סדר ההפטרות לחלק משבתות השנה.

בספרו הוא מביא הלכות מרבנים שונים, וכן כתב כמה פעמים בשם אביו רבי יהודה.

### בספרות הראשונים
רבים מפסיקותיו נזכרו בספרי הראשונים שלאחריו:

בספר אורחות חיים ובקיצורו הכלבו מצוטטות בשמו הלכות רבות, לדוגמה תשובה בעניין דיני ברכו. ובתשובה אחרת מזכיר גם את שם אביו "הרב נתן בן הרב רבי יהודה"..

כמו כן נזכרו הלכות בשמו בספר שלטי הגיבורים ועוד.

בשו"ת מהרי"ק מובא שהמחבר נשאל בעניין צירוף קטן למניין עשרה, וכפי הנראה מתשובתו מתבססת השאלה על דברי "ספר המחכים" המיקל בזה לדברי השואל. המהרי"ק משיב שלאחר שעבר על הספר כולו ועל כל יתר ספריו ולא ראה זכר לאפשרות כזו, שכנראה יצא לשואל כך מדברי ר' נתן בתחילת הספר ושמדובר בהבנה מוטעית..

בספר ארבעה טורים הביא בשמו הלכה אחת בהלכות תענית: 

## קישורים חיצוניים

*
* 

### ספריו
*
* 
* 
*
*
* [ המאמר בקטלוג] רמב"י

## הערות שוליים

קטגוריה:ראשוני צרפת
קטגוריה:מחברי ספרי הלכה: ראשונים
קטגוריה:יהודי צרפת במאה ה-13
סומאילה קוליבאלי

**סומאילה קוליבאלי** (בצרפתית: **Soumaïla Coulibaly**; נולד ב-14 באוקטובר 2003 במונפרמיי שבצרפת) הוא כדורגלן צרפתי המשחק בעמדת הבלם בקבוצת ברסט מליגת העל הצרפתית בהשאלה משטרסבורג.

## קריירת מועדונים
קוליבאלי גדל במחלקות הנוער של FC מונפרמיי ופריז סן-ז'רמן. ב-18 במרץ 2021 חתם על חוזה בבורוסיה דורטמונד מהבונדסליגה החל מתום חוזהו בפריז סן-ז'רמן ב-1 ביולי 2021. הוא החל לשחק בקבוצת המילואים של המועדון, וב-2 בנובמבר 2022 ערך את הופעת הבכורה שלו בקבוצה הראשונה של המועדון, בתיקו 1-1 נגד פ.צ. קופנהגן במסגרת שלב הבתים של ליגת האלופות לעונת 2022/2023. ב-15 באפריל 2023 ערך את הופעת הבכורה שלו בליגה, בתיקו 3-3 נגד שטוטגרט במסגרת המחזור ה-28 בליגה לעונת 2022/2023.

ב-11 באוגוסט 2023 הושאל קוליבאלי למשך עונה אחת לרויאל אנטוורפן מליגת העל הבלגית. 

ב-29 באוגוסט 2024 הושאל לברסט מהליג 1 לעונה אחת. בסיום העונה שב לדורטמונד והיה חלק מסגל הקבוצה לאליפות העולם למועדונים אך לא שותף.

ב-7 ביולי 2025 חתם קוליבאלי על חוזה ל-4 שנים בשטרסבורג מהליג 1.

ב-5 באוקטובר 2025 הושאל לברסט בה שיחק בעונה הקודמת עד לתום העונה.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני בורוסיה דורטמונד
קטגוריה:כדורגלני רויאל אנטוורפן
קטגוריה:כדורגלני ברסט
קטגוריה:כדורגלני שטרסבורג
קטגוריה:ספורטאים צרפתים בגרמניה
קטגוריה:ספורטאים צרפתים בבלגיה
קטגוריה:צרפתים שנולדו ב-2003
פבלו באריוס

**פבלו באריוס ריבאס** (בספרדית: **Pablo Barrios Rivas**; נולד ב-15 ביוני 2003 במדריד שבספרד) הוא כדורגלן ספרדי המשחק בעמדת הקשר בקבוצת אתלטיקו מדריד מהלה ליגה ובנבחרת ספרד.

## קריירת מועדונים
באריוס גדל במחלקות הנוער של מורתלאס, ריאל מדריד ואתלטיקו מדריד. ב-29 באוקטובר 2022 ערך את הופעת הבכורה שלו בקבוצה הראשונה של אתלטיקו מדריד, בהפסד 3-2 לקדיס במסגרת המחזור ה-12 בלה ליגה לעונת 2022/2023. ב-1 בנובמבר 2022 ערך את הופעת הבכורה שלו בליגת האלופות, בהפסד 2-1 לפורטו במסגרת שלב הבתים לעונת 2022/2023.

## קריירה בינלאומית
נכלל בסגל הנבחרת האולימפית של ספרד לטורניר הכדורגל באולימפיאדת פריז (2024). ב-16 בנובמבר 2024 ערך את הופעתו הבכורה בנבחרת הבוגרת נגד  בליגת האומות.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:מדריד: כדורגלנים
קטגוריה:כדורגלני אתלטיקו מדריד
קטגוריה:כדורגלני נבחרת ספרד
קטגוריה:כדורגלנים ספרדים באולימפיאדת פריז (2024)
קטגוריה:אלופים אולימפיים ספרדים: כדורגל
קטגוריה:ספרדים שנולדו ב-2003
קלופפר

קטגוריה:שמות משפחה גרמניים
קטגוריה:שמות משפחה לפי עיסוק
דג לייף

**דג לייף** הוא האלבום ה-11 של להקת ההיפ הופ הישראלית הדג נחש ואלבום האולפן התשיעי, אשר יצא לאור ב-19 בספטמבר 2023. האלבום הופק על ידי איציק פצצתי, בכתיבת השירים היה מעורב גם פלד.

## הפקה
"נרים ת'מקום" היה הסינגל הראשון שיצא מתוך האלבום. השיר יצא ביוני 2022 ולווה בוידאו קליפ בבימויו של עומר אלוני. בדמצבר אותה שנה יצא הסינגל השני, "עיר האלוהים" שעוסק בירושלים. במרץ 2023 יצא שיר המחאה "אחד אחד" כסינגל שלישי. בהקלטת השיר השתתפה מקהלת הילדים "שרונית" ששרה את הפזמון.

שני הסינגלים הבאים שיצאו בקיץ 2023 כללו שיתופי פעולה עם אומנים. בשיר "אי אפשר לשקר את הלב" מתארחים לאה שבת ופלד. בשיר "שניפגש רק בשמחות" מתארח עדן חסון. השיר יצא ימים ספורים לפני צאתו של האלבום.במילות השיר "ואלס עם שאנן" שילב שאנן סטריט חוויות אישיות מתקופת שירותו כחייל קרבי בנח"ל ברצועת עזה בתקופת ועידת מדריד.

## רשימת רצועות

## קישורים חיצוניים

## הערות שוליים

קטגוריה:אלבומי הדג נחש
קטגוריה:אלבומים בעברית
קטגוריה:אלבומים שהופקו על ידי איציק פצצתי
יורי לונצ'קוב

**יורי לונצ'קוב** (ברוסית:**Юрий Валентинович Лончаков** , נולד ב-4 במרץ 1965 באזור קרגנדה) הוא קוסמונאוט רוסי. הוא השתתף במספר טיסות לתחנת החלל הבין-לאומית. בשנים 2013–2017 הוא היה מנהל מרכז גגארין להכשרת קוסמונאוטים.

## קורות חיים
יורי לונצ'קוב נולד בעיירה בלחש בקזחסטן הסובייטית שאז הייתה חלק של ברית המועצות. הוא גדל בעיר אקטובה. לאחר סיום בית ספר הוא למד בבית ספר לטייסי קרב באורנבורג. עם קבלת הסמכה כטייס לונצ'קוב בשנת 1986 החל לשרת ביחידה אווירית של צי הבלטי. בשנת 1998 הוא סיים אקדמיה של חייל באוויר.

בשנת 1998 לונצ'קוב החל קורס במרכז גגארין להכשרת קוסמונאוטים. לאחר סיומו הוא היה חבר של יחידת הקוסמונאוטים.

בשנת 2001 לונצ'קוב היה בצוות STS-100 של מעבורת החלל אנדוור (קנת רומינג'ר היה מפקד צוות). המטרה הייתה להתחבר לתחנת החלל הבין-לאומית ולהמשיך בהרכבתה.

בשנת 2002 לונצ'קוב היה מהנדס טיסה של סויוז TMA-1 (סרגיי זליוטין היה מפקד צוות). החללית התחברה לתחנת החלל הבין-לאומית עם אספקה חדשה. כל הצוות חזר לכדור הארץ בחללית סויוז TM-34 כעבור 8 ימים.

בשנת 2008 לונצ'קוב היה מפקד טיסה של סויוז TMA-13 שהתחברה לתחנת החלל הבין-לאומית והוא נכלל בצוות משלחת מס' 18 לתחנת החלל הבין-לאומית בפיקוד של מייקל פינק. במהלך שהייה בתחנת החלל לונצ'קוב ביצע פעמיים פעילות חוץ-רכבית באורך כולל של כ-10 שעות. הוא חזר לכדור הארץ לאחר 178 ימים בחלל.

בשנת 2010 לונצ'קוב מונה למפקד צוות קוסמונאוטים. הוא עזב את היחידה בשנת 2013 ובשנת 2014 חזר ומונה למנהל המרכז. בתקופת הכהונה נמתחה ביקורת על דרך פעילותו ובשנת 2017 הוא שוחרר מתפקיד "לאור הצורך בטיפול בבעיות בריאות".

בשנת 2020 הוא מונה למנהל "מרכז למידע טכני ומדעי" במוסקבה.

## קישורים חיצוניים

* ביוגרפיה
* ביוגרפיה באתר הכנת הקוסמונאוטים הרוסי
* פעילות משלחת מס' 18 לתחנת החלל בין-לאומית

## הערות שוליים

קטגוריה:מעוטרי גיבור הפדרציה הרוסית
קטגוריה:מעוטרי עיטור ההצטיינות למען המולדת
קטגוריה:אנשי צוות תחנת החלל הבין-לאומית
קטגוריה:קוסמונאוטים רוסים
קטגוריה:הלכי חלל רוסים
קטגוריה:טייסי חיל האוויר הסובייטי
קטגוריה:רוסים שנולדו ב-1965
אלטמן בריאות

**אלטמן בריאות** היא חברה פרטית ישראלית, העוסקת בתחום תוספי התזונה.

## היסטוריה ופעילות

בית המרקחת אלטמן הוקם על ידי משפחת אלטמן בשנת 1940 ברחוב המלך ג'ורג' בתל אביב. בית המרקחת היה אחד מבתי המרקחת ההומאופתיים הראשונים בארץ, ועסק בהכנות הומאופתיות, הכנות צמחיות וטינקטורות על פי ידע שהביאו בני המשפחה מגרמניה.

המקום פעל במשך כ-40 שנה, עד שבשנות ה-80 של המאה ה-20, הקימה משפחת אלטמן את חברת "אלטמן רוקחות טבעית" והחלה לייבא לישראל מוצרי בריאות, תוספי תזונה והומאופתיה, בעיקר מגרמניה ושווייץ.

בשנת 1969, ייסדו דוב טוקר ובנו משה בית טבע בשם "בית הדיאטה" ברחוב אלנבי בתל אביב, אשר התמקד במזון ורכיבים טבעיים שכוונו לצמחונים וטבעונים. בשנות ה-80 החלו לייבא מוצרים מהעולם שנחשבו אז חדשניים: חומץ תפוחים, פריכיות אורז ותמציות שום, וגם תוספי תזונה תחת מספר מותגים – עדן, ויטליה ונוטרי לייף. בהמשך הקים משה טוקר את חברת "טעם טבע" שהתמקדה בתוספי תזונה, ובפרט ביבוא המותג אלספה (אומגה 3 משמן דגים) וכן בפיתוח המותג "נוטרי-לייף" הכולל גם את מגה גלופלקס.

בשנות ה-90 של המאה ה-20 פיתחה אלטמן רוקחות טבעית את המוצר הראשון מסדרת פרוטק (פרופולנטום פלוס – לכסניות לגרון) והקימה מערך שיווק לקהל הרופאים והרוקחים.

בשנים 2004-2005 רכשה קבוצת מעברות 51% מחברת "טעם טבע" ו-100% מחברת "אלטמן רוקחות טבעית" ויצרה שותפות עסקית בשם "טעם טבע אלטמן".

בשנת 2009 החליטה החברה להפוך את השם "אלטמן" למותג המטריה הראשי ולשם החברה. תחת המותג אלטמן נמצאים מותגים רבים כגון: פרוטק, רוטס HR, יומי, אלספה ומגה גלופלקס.

עיקר פעילותה של אלטמן הוא פיתוח, יבוא ושיווק תוספי תזונה, ויטמינים, מינרלים, פרוביוטיקה, צמחי מרפא, פורמולות הומאופתיה ומוצרי דרמו-קוסמטיקה. המוצרים משווקים ונמכרים בבתי מרקחת, בקופות חולים, בבתי טבע, ברשתות שיווק, בפארמים ובאתרי סחר.

בשנת 2024 רכשה אלטמן את הזיכיון למותג ההנקה Lansinoh המספק מוצרים לאם המניקה כגון: משחות, רפידות, שקיות אחסון חלב, משאבות ובקבוקי האכלה.

אלטמן מעניקה חסות לג'ודוקא ענבר לניר, זוכת מדליית הארד באולימפיאדת טוקיו 2020, ומדליית הכסף באולימפיאדת פריז 2024.

ב-2022 פורסם שבחברה כ-130 עובדים, 65% מהם נשים. החברה זכתה באות העסקה בשוויון לשנת 2024 על קידום נשים.

## קישורים חיצוניים
* 
* 
* 
* 
* 

## הערות שוליים

קטגוריה:תעשיית פרמצבטיקה בישראל
קטגוריה:תוספי תזונה
חיים אשכנזי

**חיים אשכנזי** הוא שחקן טניס שולחן פאראלימפי לשעבר.

אשכנזי נכה צה"ל חבר בית הלוחם בתל אביב.

היה חבר משלחת ישראל אל המשחקים הפאראלימפיים היידלברג (1972). באולימפיאדה זו השתתפו ישראלים בטורניר טניס שולחן לקבוצות ולא נשמר תיעוד של זהות הספורטאים בכל תחרות.

ב התחרה בטניס שולחן בדרגת נכות 2. בטורניר היחידים סיים בשלבים מוקדמים ולא העפיל לשמינית הגמר ובטורניר הזוגות (עם יוסף שרב) הגיעו לשלב רבע הגמר.

היה חבר משלחת ישראל אל המשחקים הפאראלימפיים ניו יורק וסטוק מנדוויל (1984). באולימפיאדה זו במרבית תחרויות טניס שולחן נשמר תיעוד של שמות הזוכים במדליות בלבד.

ב התחרה בדרגת נכות 2 בטורניר היחידים ולא התקדם מעבר לשלב המוקדמות.

ב התחרה בדרגת נכות 3 בתחרויות יחידים וקבוצות. בטורניר היחידים בדרגת הנכות שלו ובטורניר הפתוח ליחידים בדרגות נכות 1–5 לא התקדם מעבר לשלב המוקדמות ובטורניר הקבוצתי (עם שלמה אהרוני ואליהו עטיה) סיימה הקבוצה בשלב המוקדמות.

## קישורים חיצוניים
* פירוט השתתפותו בתחרויות המשחקים הפאראלימפיים, באתר הרשמי של IPC 
* חיים אשכנזי באתר איגוד טניס שולחן העולמי

## הערות שוליים

קטגוריה:שחקני טניס שולחן פאראלימפיים ישראלים
קטגוריה:שחקני טניס שולחן נכים ישראלים
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:שחקני טניס שולחן במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:שחקני טניס שולחן במשחקים הפאראלימפיים סיאול (1988)
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:שחקני טניס שולחן במשחקים הפאראלימפיים ברצלונה (1992)
קטגוריה:ספורטאים נכי צה"ל
קטגוריה:ישראלים שנולדו במאה ה-20
אפרת מורין

**אפרת מורין** (נולדה ב-14 בינואר 1964) היא הידרו-מטאורולוגית, פרופסור מן המניין בחוג למדעי הסביבה באוניברסיטה העברית בירושלים, וחברה במרכז האקלים ומרכז הקיימות של האוניברסיטה.

## קורות חיים
אפרת מורין נולדה ב-1964. היא למדה את כל תאריה באוניברסיטה העברית בירושלים. סיימה תואר ראשון במתמטיקה ומדעי המחשב בשנת 1991 במסגרת  תוכנית אמירים. בשנת 1996 סיימה תואר שני בחוג למדעי האטמוספירה, ובשנת 2002 השלימה את התואר השלישי (דוקטורט) במסגרת המכון למדעי כדור הארץ.

מורין סיימה השתלמות פוסט-דוקטורט באוניברסיטת אריזונה ובשנת 2003 התקבלה כחברת סגל בחוג למדעי הסביבה באוניברסיטה העברית בירושלים. בשנת 2009 הועלתה לדרגת מרצה בכירה, בשנת 2012 הועתה לדרגת פרופסור חבר, ובשנת 2018 הועלתה לדרגת פרופסור מן המניין. במהלך השנים מילאה מורין תפקידים בכירים באוניבריסיטה, ובכללם: ראש החוג לגאוגרפיה (2019-2013), וראש התכנית למדעי הסביבה (2020-2017).

תחומי המחקר של פרופסור מורין הם: הידרומטאורלוגיה, שיטפונות, חישה מרחוק של משקעים, מודלים הידרולוגיים, שינויי אקלים והשפעתם על מערכות סביבתיות.

עבודותיה של מורין (למעלה מ-90 מאמרים) התפרסמו בכתבי עת בין-לאומיים רבים והיא גם חברת מערכת במספר כתבי עת מובילים.

## חיים אישיים
אפרת מורין נשואה לפרופסור שי מורין, אנטומולוג המתמחה ביחסי חרק–צמח, בפקולטה לחקלאות, מזון וסביבה ברחובות.

## לקריאה נוספת
*  אפרת מורין, על משקעים ושינויי אקלים
*  אפרת מורין, על יחסי הגומלין בין האדם לכדור הארץ
* 
## קישורים חיצוניים
* אפרת מורין באתר החוג למדעי הסביבה, האוניברסיטה העברית בירושלים

קטגוריה:מדעניות ישראליות
קטגוריה:מדענים ישראלים
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: מדעי כדור הארץ
קטגוריה:ישראליות שנולדו ב-1964
קטגוריה:ישראלים שנולדו ב-1964
ג'אי ג'יגאנג

**ג'אי ג'יגאנג** (בסינית: **翟志刚**, בפין יין: **Zhái Zhìgāng**; נולד ב-10 באוקטובר 1966) הוא טייס קרב בחיל האוויר הסיני והטייקונאוט הראשון בתוכנית החלל הסינית שביצע פעילות חוץ-רכבית.

ג'אי ג'יגאנג נולד בעיירה בחיילונגג'יאנג. לאחר סיום לימודי בית הספר הוא החל לימודים באוניברסיטה של חיל האוויר הסיני וקיבל הסמכה של טייס קרב. הוא שירת במספר יחידות של החיל והגיע לכ-1000 שעות טיסה.

בשנת 1996 ג'אי ג'יגאנג נכלל ביחידה להכנה לטיסות לחלל. הוא היה טייס חלל גיבוי במשימה שנג'ואו 5 שהייתה משימה מאוישת סינית הראשונה. בספטמבר 2008 הוא טס לחלל בחללית שנג'ואו 7 כמפקד צוות של 3 אנשים. ב-27 בספטמבר הוא ביצע פעילות חוץ-רכבית סינית ראשונה. היא נמשכה כ-25 דקות והוא לבש חליפת חלל מתוצרת סינית.

בשנת 2021 ג'אי ג'יגאנג היא מפקד צוות שנג'ואו 13 שהתחברה לתחנת החלל טיינגונג. זו הייתה משלחת סינית שנייה לתחנת החלל. במהלך שהייה בתחנת החלל הוא פעמיים ביצע פעילות חוץ-רכבית באורך כולל של כ-12.5 שעות. הצוות חזר לכדור הארץ לאחר כ-6 חודשי עבודה.

## קישורים חיצוניים

* 
* ביוגרפיה
* ביוגרפיה

קטגוריה:תוכנית שנג'ואו
קטגוריה:טייקונאוטים סינים
קטגוריה:הלכי חלל סינים
קטגוריה:טייסים צבאיים סינים
קטגוריה:סינים שנולדו ב-1978
מוקדמות גביע העולם בכדורגל נשים 1999

70 נבחרות לאומיות נרשמו ל**[[מוקדמות גביע העולם בכדורגל נשים|מוקדמות]] [[גביע העולם בכדורגל נשים 1999]]**, והתחרו על 16 מקומות בטורניר הגמר שנערך בארצות הברית. ארצות הברית, המארחת, העפילה אוטומטית והותירה 15 מקומות לשאר הנבחרות.

15 המקומות בגביע העולם חולקו בין קונפדרציות הכדורגל של פיפ"א כמפורט להלן:
* אירופה (אופ"א): 6 מקומות, עליהם התחרו 16 נבחרות.
* אסיה (AFC): 3 מקומות, עליהם התחרו 11 נבחרות.
* צפון, מרכז אמריקה והקריביים (CONCACAF): 2.5 מקומות (כולל המארחת ארצות הברית שהעפילה אוטומטית), עליהם התחרו 12 נבחרות.  הנבחרת שזכתה בחצי מקום העפילה לפלייאוף הבין-יבשתי מול נציגת CONMEBOL.
* אפריקה (CAF): 2 מקומות, עליו התחרו 15 נבחרות (מתוכן פרשו 3 נבחרות לפני תחילת המוקדמות).
* דרום אמריקה (CONMEBOL): 1.5 מקומות, עליו התחרו 10 נבחרות. הנבחרת שזכתה בחצי מקום העפילה לפלייאוף הבין-יבשתי מול נציגת CONCACAF.
* אוקיאניה (OFC): מקום אחד, עליו התחרו 6 נבחרות.

משחק המוקדמות הראשון נערך ב-16 באוגוסט 1997 והמשחק האחרון שוחק ב-19 בדצמבר 1998. בסך הכל נערכו 152 משחקי מוקדמות, בהם הובקעו 803 שערים (ממוצע של 5.28 שערים למשחק).

## אירופה
16 הנבחרות בדרג א' של אופ"א הוגרלו לארבעה בתים, כאשר זוכות הבתים העפילו ישירות לגביע העולם. ארבע הסגניות הוגרלו לשני משחקי נוק-אאוט, כשהמנצחות במשחקים אלו העפילו גם הן.

### סיבוב ראשון
#### בית 1
 **שוודיה** העפילה ישירות לגביע העולם ו**אוקראינה** העפילה לפלייאוף היבשתי.

#### בית 2
 **איטליה** העפילה ישירות לגביע העולם ו**פינלנד** העפילה לפלייאוף היבשתי.

#### בית 3
 **נורווגיה** העפילה ישירות לגביע העולם ו**גרמניה** העפילה לפלייאוף היבשתי.

#### בית 4
 **דנמרק** העפילה ישירות לגביע העולם ו**רוסיה** העפילה לפלייאוף היבשתי.

### פלייאוף

**רוסיה** העפילה לגביע העולם.
----

**גרמניה** העפילה לגביע העולם.

## אסיה

**יפן**, **סין** ו**קוריאה הצפונית** העפילו לגביע העולם.

## צפון, מרכז אמריקה והקריביים

**ארצות הברית** ו**קנדה** העפילו לגביע העולם. **מקסיקו** העפילה לפלייאוף הבין-יבשתי מול נציגת דרום אמריקה.

## אוקיאניה

**אוסטרליה** העפילה לגביע העולם.

## אפריקה

**גאנה** ו**ניגריה** העפילו לגביע העולם.

## דרום אמריקה

**ברזיל** העפילה לגביע העולם. **ארגנטינה** העפילה לפלייאוף הבין-יבשתי מול נציגת צפון, מרכז אמריקה והקריביים.

## פלייאוף בין-יבשתי
### צפון, מרכז אמריקה והקריביים-דרום אמריקה

**מקסיקו** העפילה לגביע העולם.

## הנבחרות שהעפילו

קטגוריה:מוקדמות גביע העולם בכדורגל נשים
קטגוריה:תחרויות כדורגל ב-1997
קטגוריה:תחרויות כדורגל ב-1998